Jordi Villacampa

Jordi Villacampa Amorós (Reus, Baix Camp, Tarragona, 1963ko urriaren 11) inoizko saskibaloi jokalari kataluniarrik hoberenetarikoa izan da.

Gaur egun, hamazazpi urte (1980-1997) jokalari moduan ibilitako taldearen presidentea da, Badalonako Joventutena hain zuzen ere. Hegaleko posizioan jokaturik, 8 zenbakiduna, hainbat marka hautsi ditu: 12.000 minuturena, 750 baloi lapurturena eta 8.365 punturena. Kamiseta erretiratu zioten, Josep Maria Margall eta Rafael Jofresarekin egin zuten bezala.

Espainiako selekzioarekin 158 aldiz jokatu zuen, eta lorpenik handiena 1991an eskuratu zuen talde harekin EuroBasketen, brontzezko dominarekin.

 Palmaresa 
 Europako Kopa (1): 1994.
 Espainiako Liga (2): 1991 eta 1992.
 Korać Kopa (2): 1981 eta 1990.
 Espainiako Kopa (1): 1997.
 Espainiako Superkopa (2): 1986 eta 1987.

 Kanpo estekak 
  Villacamparen profila ACBren webgunean

Kategoria:Kataluniako saskibaloi jokalariak
Kategoria:Club Joventut de Badalonako jokalariak
Kategoria:Reustarrak
Kategoria:1992ko Udako Olinpiar Jokoetako saskibaloilariak
Kategoria:1988ko Udako Olinpiar Jokoetako saskibaloilariak
Kategoria:Hegalak